Bahauddin al-Bukhari an-Naqsyabandi

Mawlānā Syaikh Sayyid Muhammad Nūruddīn Shāh Bahāuddīn Al-Husaini Al-Uwaisi Al-Bukhārī An-Naqsyabandisyi qs. wa ra. panèka ulama' Sufi sè Masyhur bân sè maddhek Tarèkat Naqsyabandiyah, sè aropa'aghi aliran Tarèkat palèng apangaro dâlem gerraghân Tasawuf. Sè noro' tarèkat nèka ampon nyebbar luwas ka sakabbhina dhunnya, bân madhâddhi tarèkat nèka sè palèng rajâ sa-dhunnya.Algar, H. (1988a). "Bahāʾ-al-Dīn Naqšband". Encyclopædia Iranica, online edition, Vol. III, Fasc. 4. New York. kaca 433–435. https://iranicaonline.org/articles/baha-al-din-naqsband-kaja-mohammad-b

 Bâkto Awwâl 
Syeikh Baha-ud-Din lahèr è taon 1318 è dhisa Qasr-i-Hinduvan (sè aobâ nyama dhâddhi Qashrul Arifan) è semma'na Bukhara, sè jhughân kennengngan sèdhâna salèrana è taon 1389. Sabâgiyân bânnya' bâkto odi'na panèka odi' è Bukhara, Uzbekistan tor daèrah è seddhi'na. Èkennal kalabân asma Syeikh Naqsyabandi, bân asma asli èpon panèka Muhammad Baha'uddin an-Naqsyabandi al-Uwaisy al-Bukhari. Èsebbhut dâlem kètab ath-Thariqah an-Naqsyabandiyah wa A’lamuha (TNWA, 18-19), asmana kasohor kalabân asma Syah Naqsyaband.

 Ajhâr Tarèkat 
Salèrana ajhâl èlmo-èlmo syariah dâ' Khawaja Muhammad Baba As-Samasi, sè bâkto sèdhâna èkobhur è dhisa Samas, seddhi'na Bukhara. È omor 18 taon, salèrana ngala' Tarèkat dâri ghuruna, panèka Syekh Baba SamasiAlgar, H. (1988b). "Bābā Sammāsī". Encyclopædia Iranica, online edition, Vol. III, Fasc. 3. New York. kaca  294–295. https://iranicaonline.org/articles/baba-sammasi-kaja-mohammad bân ajhâr katennangan, khusyu', tor tadharru’. Tapè, silsilana sanad Tarèkaddhâ Baba nyambhung ka morèddhâ Baba Samasi, sè jhughân dhâddhi ghuruna Bahauddin, panèka Sayyid Amir Kullal.

Sombher-sombher sè nyebbhut biografina, ajellassaghi jhâ' Syah Naqsyaband andi' tello' ghuru sè bânnya' apangaro ka parkembhângan bâbâtek tor spiritualla. Tello orèng kasebbhut, èsebbhut sareng Jaudah Muhammad Abul Yazid al-Mahdi dâlem Biharul Wilayah al-Muhammadiyah (BWM, 1998: 545-547) panèka: Khawaja Abdul Khaliq Ghajadwani, Muhammad Baba As-Samasi, dan Sayyid Amir Kulal.

Lèbât Khawaja Abdul Kholiq al-Ghuzdawani, Syekh Muhamamd Bahaudin Naqsyabandi èsebbhut ollè tarbiyah Uwaisyiah sacara ruhani, bil madad ar-Ruhil A’zham. Baba Samasi, èsebbhut, è bâkto Syekh Muhammad Baha'uddin Naqsyabandi ollè tarbiyah Uwaisyah dâlem batin dâri Khawaja Abdul Kholiq al-Ghuzdawani, Bahauddin jhughân ollè tarbiyah ruhiyah è 'alam dhahir dâri Baba Samasi bân Sayyid Amir Kullal.

 Tarèkat Naqsyabandiyah 
Syekh Baha-ud-Din q.s panèka panerrus Syekh Amir Kulal q.s, ka'dinto bisa èyangghep mènangka thoriqoh Naqsyabandiyah dâ' rèng-orèng sè noro' Tarèkat, sè ajhârânna èkaollè dâri Abdul Khaliq Ghajdawani, tor nyambhung ka Khalifah Abu Bakar sè ngaollè langsung dâri Nabi Muhammad.Soucek, Svat (2000). A History of Inner Asia. Cambridge University Press. ISBN 978-0521657044. https://books.google.com/books?id=7E8gYYcHuk8C&dq

 Sèdhâ 
Salèrana sèdhâ è bulân Rabiul Awwal taon 791 H. (1388 M.), è bâkto sakè' ra'-para' sèdhâ, rèd-morèddhâ maca'aghi sorat Yasin kantos samporna kasèdhâ'ânna. Salèrana èkobhur è kebbhunna dhibi', padâ sareng wâsiaddhâ. È kobhurân panèka, rèd-morèddhâ abangun qubbah.

 Sombher-sombher